《送钱节七承议还台》
宋代·郭祥正

平昔未识面，已景才业殊。及来公诩家，把酒情忻如。

分携八换岁，益闻峻名誉。我方姑熟隐，君解惠国符。

鹢舟始云泊，驾言过茅庐。倾谈洗尘听，积忧令我舒。

凤窼无凡毛，龙窟多美珠。朝家正清明，往矣涉亨衢。

泽民冀姚宋，致主优唐虞。史笔采循吏，非君复谁书。

作者简介：郭祥正（1035～1113）北宋诗人。字功父，一作功甫，自号谢公山人、醉引居士、净空居士、漳南浪士等。当涂（今属安徽）人。皇祐五年进士，历官秘书阁校理、太子中舍、汀州通判、朝请大夫等，虽仕于朝，不营一金，所到之处，多有政声。一生写诗1400余首，著有《青山集》30卷。他的诗风纵横奔放，酷似李白。